Ritus initiales

In nómine Patris, et Fílii, et Spíritus Sancti. 
Amen. 

Dóminus vobíscum. (Pax vobis.)
Et cum spíritu tuo.

Fratres, agnoscámus peccáta nostra, ut apti simus ad sacra mystéria celebránda.

Confiteor Deo omnipoténti et vobis, fratres, quia peccavi nimis cogitatióne, verbo, ópere et omissióne: 
mea culpa, mea culpa, mea máxima culpa.
Ideo precor beátam Maríam semper Vírginem, 
omnes Angelos et Sanctos,
et vos, fratres, oráre pro me ad Dóminum Deum nostrum.

Sequitur absolutio sacerdotis:
Misereátur nostri omnípotens Deus et, dimíssis peccátis nostris, perducat nos ad vitam aetérnam.
Amen.

Kyrie, eléison. 
Christe, eléison. 
Kyrie, eléison. 

Glória in excélsis Deo
et in terra pax homínibus bonae voluntátis. Laudámus te,
benedícimus te, adorámus te, glorificámus te,
grátias ágimus tibi propter magnam glóriam tuam,
Dómine Deus, Rex caeléstis, Deus Pater omnípotens.
Dómine Fili unigénite, Iesu Christe, Dómine Deus, Agnus Dei, Fílius Patris, qui tollis peccáta mundi, miserére nobis;
qui tollis peccáta mundi, súscipe deprecatiónem nostram.
Oui sedes ad déxteram Patris, miserére nobis. Quóniam tu solus Sanctus, tu solus Dóminus, tu solus Altíssimus,
Iesu Christe, cum Sancto Spíritu: in glória Dei Patris. Amen.

Collecta
Liturgia verbi

Verbum Dómini.
Omnes acclamant: Deo grátias.

Sequitur Allelúia, vel alter cantus.

Dóminus vobíscum. 
Et cum spíritu tuo.

Léctio sancti Evangélii, secúndum N.,
Glória tibi, Dómine.

Verbum Dómini
Laus tibi, Christe.

Homilia

Credo in unum Deum,
Patrem omnipoténtem, factórem caeli et terrae, 
visibílium ómnium et invisibílium.
Et in unum Dóminum Iesum Christum, 
Fílium Dei unigénitum,
et ex Patre natum ante ómnia sáecula. 
Deum de Deo, lumen de lúmine,
Deum verum de Deo vero,
génitum, non factum, consubstantiálem Patri: 
per quem ómnia facta sunt.
Qui propter nos hómines et propter nostram salútem descéndit de caelis.
Et incarnátus est de Spíritu Sancto ex María Vírgine, 
et homo factus est. 
Crucifixus étiam pro nobis sub Póntio Piláto; 
passus et sepúltus est,
et resurréxit tértia die, secúndum Scriptúras, 
et ascéndit in caelum, sedet ad déxteram Patris. 
Et íterum ventúrus est cum glória, iudicáre vivos et mórtuos, cuius regni non erit finis.
Et in Spíritum Sanctum, Dóminum et vivificántem:
qui ex Patre Filióque procédit.
Qui cum Patre et Fílio simul adorátur et conglorificátur: 
qui locútus est per prophétas.
Et unam, sanctam, cathólicam et apostólicam Ecclésiam.
Confiteor unum baptísma in remissiónem peccatórum.
Et exspécto resurrectiónem mortuórum, et vitam ventúri sáeculi. Amen.

Oratio fidelium.

Liturgia eucharistica

Benedíctus es, Dómine, Deus univérsi, quia de tua largitáte accépimus panem, quem tibi offérimus, fructum terrae et óperis mánuum hóminum: ex quo nobis fiet panis vitae.
Benedíctus Deus in saécula.

Benedíctus es, Dómine, Deus univérsi, quia de tua largitáte accépimus vinum, quod tibi offérimus, fructum vitis et óperis mánuum hóminum, ex quo nobis fiet potus spiritális.
Benedíctus Deus in sáecula.

Oráte, fratres:
ut meum ac vestrum sacrificium
acceptábile fiat apud Deum Patrem omnipoténtem.

Suscípiat Dóminus sacrificium de mánibus tuis ad laudem et glóriam nóminis sui,
ad utilitátem quoque nostram totiúsque Ecclésiae suae sanctae.

Oratio super oblata

Prex Eucharistica II

Dóminus vobíscum. 
Et cum spíritu tuo. 
Sursum corda.
R Habémus ad Dóminum.
Grátías agámus Dómino Deo nostro. 
Dignum et iustum est.

Vere dignum et iustum est, aequum et salutáre, 
nos tibi, sancte Pater, semper et ubíque grátias ágere
per Fílium dilectiónis tuae Iesum Christum, 
Verbum tuum per quod cuncta fecísti
quem misísti nobis Salvatórem et Redemptórem, 
incarnátum de Spíritu Sancto et ex Vírgine natum.
Oui voluntátem tuam adímplens 
et pópulum tibi sanctum acquírens 
exténdit manus cum paterétur,
ut mortem sólveret et resurrectiónem manifestáret.
Et ídeo cum Angelis et ómnibus Sanctis glóriam tuam praedicámus, una voce dicéntes :

Sanctus. Sanctus, Sanctus Dóminus Deus Sábaoth.
Pleni sunt caeli et terra glória tua. Hosánna in excélsis.
Benedíctus qui venit in nómine Dómini. Hosánna in excélsis.

Vere Sanctus es, Dómine, fons omnis sanctitátis.

Omnes: 
Haec ergo dona, quáesumus,
Spiritus tui rore sanctífica,
ut nobis Corpus et  Sanguis fiant Dómini nostri Iesu Christi.
Qui cum Passióni voluntárie traderétur accépit panem et grátias agens fregit dedítque discípulis suis, dicens:

ACCÍPITE ET MANDUCÁTE EX HOC OMNES:
HOC EST ENIM CORPUS MEUM, QUOD PRO VOBIS TRADÉTUR.

Símili modo, postquam cenátum est, accípiens et cálicem,
íterum grátias agens dedit discípulis suis, dicens:

ACCÍPITE ET BÍBITE EX EO OMNES: 
HIC EST ENIM CALIX SÁNGUINIS MEI 
NOVI ET AETÉRNI TESTAMÉNTI,
QUI PRO VOBIS ET PRO MULTIS EFFUNDÉTUR
IN REMISSIÓNEM PECCATÓRUM. 
HOC FÁCITE IN MEAM COMMEMORATIÓNEM.

Mystérium fidei:
Mortem tuam annuntiámus. Domine, et tuam resurrectiónem confitémur, 
donec vénias.

Mémores ígitur mortis et resurrectiónis eius, tibi, Dómine, panem vitae et cálicem salútis offérimus,
grátias agéntes quia nos dignos habuísti 
astáre coram te et tibi ministráre.
Et súpplices deprecámur
ut Córporis et Sánguinis Christi partícipes 
a Spíritu Sancto congregémur in unum.

Concelebrans 1:
Recordáre, Dómine, Ecclésiae tuae toto orbe diffúsae,
ut eam in caritáte perfícias
una cum Papa nostro N. et Epíscopo nostro N. 
et univérso clero.

Concelebrans 2:
Meménto étiam fratrum nostrórum, 
qui in spe resurrectiónis dormiérunt, 
omniúmque in tua miseratióne defunctórum,
et eos in lumen vultus tui admítte.
Omnium nostrum, quáesumus, miserére, 
ut cum beáta Dei Genetríce Vírgine María,
beátis Apóstolis et ómnibus Sanctis, 
qui tibi a sáeculo placuérunt, 
aetérnae vitae mereámur esse consórtes, 
et te laudémus et glorificémus
per Fílium tuum Iesum Christum.

Ritus Communionis

Líbera nos, quáesumus, Dómine, ab ómnibus malis,
da propítius pacem in diébus nostris, 
ut, ope misericórdiae tuae adiúti, 
et a peccáto simus semper líberi 
et ab omni perturbatióne secúri: exspectántes beátam spem
et advéntum Salvatóris nostri Iesu Christi. 

Quia tuum est regnum, et potéstas, et glória in sáecula.

Dómine Iesu Christe, qui dixísti Apóstolis tuis: Pacem relínquo vobis, pacem meam do vobis:
ne respícias peccáta nostra, sed fidem Ecclésiae tuae;
eámque secundum voluntátem tuam pacificáre et coadumáre dignéris.

Qui vivis et regnas in saecula saeculorum. Amen.

Pax Dómini sit semper vobíscum.

Et cum spíritu tuo.

Offérte vobis pacem.

Ecce, Agnus Dei, ecce qui tollit peccáta mundi.
Beáti, qui ad cenam Agni vocáti sunt.

Dómine, non sum dignus, ut intres sub tectum meum,
sed tantum dic verbo et sanábitur ánima mea.

Postcommunio

Dóminus vobíscum.
Et cum spíritu tuo.

Episcopus: (Sit nomen Dómini bendíctum.
Ex hoc nunc et usque in saeculum.
Adiutórium nostrum in nómine Dómini.
Qui fecit caelum et terram.)

Benedícat vos omnípotens Deus,
Pater, et Fílius,  et Spíritus Sanctus.
Amen

Ite, missa est.
Deo grátias.